b'\n_START_ARTICLE_\nMelanom\n_START_PARAGRAPH_\nMelanom je maligni (zlo\xc4\x87udni) tumor pigmentiranih stanica ko\xc5\xbee. To je naj\xc4\x8de\xc5\xa1\xc4\x87a  bolest ko\xc5\xbee koja mo\xc5\xbee dovesti do smrti. Mo\xc5\xbee se na\xc4\x87i i na drugim mjestima: na srednjoj o\xc4\x8dnoj ovojnici (mre\xc5\xbenica), u \xc5\xbeiv\xc4\x8danom sustavu, na krajnjem dijelu debelog crijeva (rektum), sluznicama itd._NEWLINE_Broj oboljelih od melanoma je u stalnom porastu i to je jedan od tumora s najve\xc4\x87om ekspanzijom u posljednje vrijeme. Godi\xc5\xa1nje pove\xc4\x87anje broja oboljelih je 7\xc2\xa0%.\n_START_SECTION_\nRasprostranjenost\n_START_PARAGRAPH_\nMelanom se uglavnom sre\xc4\x87e kod bijelaca, dok je kod crnaca i Azijaca rijedak._NEWLINE_Naju\xc4\x8destaliji je u Australiji i zemljama s velikom koli\xc4\x8dinom sun\xc4\x8devog zra\xc4\x8denja. Melanomi se mogu javiti u svakom uzrastu, iako su kod male djece rijetki (uglavnom nasljedni, pogledati kromosom 1 (\xc4\x8dovjek)).\xc4\x8ce\xc5\xa1\xc4\x87e se javlja kod \xc5\xbeena nego kod mu\xc5\xa1karaca.\n_START_SECTION_\n\xc4\x8cimbenici koji dovode do melanoma\n_START_PARAGRAPH_\nNajzna\xc4\x8dajniji \xc4\x8dinilac je ultraljubi\xc4\x8dasto zra\xc4\x8denje. Va\xc5\xbean \xc4\x8dinilac je i pigmentiranost ko\xc5\xbee, odnosno tip ko\xc5\xbee. Kod tipa I (osobe svijetle bijele boje ko\xc5\xbee, zelenkaste o\xc4\x8di, crvenkasta kosa-keltski tip) rizik je najve\xc4\x87i, a onda slijedi tip II (svijetla boja ko\xc5\xbee, plave o\xc4\x8di, plava kosa...)._NEWLINE_Osobe koje imaju kserodermu pigmentozum (Xeroderma pigmentosum) \xc4\x8desto kasnije dobiju i melanom. _NEWLINE_Melanom mo\xc5\xbee nastati na svim dijelovima tijela, kako na onim koja su stalno izlo\xc5\xbeena djelovanju sunca, tako i na onim koja su za\xc5\xa1ti\xc4\x87ena npr. odje\xc4\x87om. Jedino jedna podgrupa melanoma - lentigo maligna nastaje isklju\xc4\x8divo na stalno eksponiranim dijelovima tijela. _NEWLINE_Mo\xc5\xbee se re\xc4\x87i da pojava melanoma korelira sa brojem opekotina od sunca. Posebno je bitan broj i te\xc5\xbeina  opeklina u dje\xc4\x8djem uzrastu i mladosti. U ovom uzrastu je razmno\xc5\xbeavanje pigmentnih stanica ko\xc5\xbee intenzivno, tako da se pod djelovanjem sun\xc4\x8devog zra\xc4\x8denja mo\xc5\xbee jo\xc5\xa1 poja\xc4\x8dati. _NEWLINE_Kod 10% pacijenata postoji obiteljska predispozicija. Naslje\xc4\x91ivanje u ovo slu\xc4\x8daju je autosomno-dominantno (vidi Kromozom 1 (\xc4\x8dovjek)). Nasljedni melanomi javljaju se u ne\xc5\xa1to ranijem uzrastu._NEWLINE_Broj made\xc5\xbea je u vezi sa rizikom dobijanja melanoma. Za atipi\xc4\x8dne made\xc5\xbee je rizik od melanoma jo\xc5\xa1 ve\xc4\x87i.\n_START_SECTION_\nPatogeneza\n_START_PARAGRAPH_\nJedan genski defekt je ustanovljen kod pacijenata na kromozomu 9, a tako\xc4\x91er su identificirani defekti na kromozomu 1). Ovaj defekt je odgovoran za inicijaciju melanoma, a po utjecajem ultraljubi\xc4\x8dastog zra\xc4\x8denja dolazi do progresije tumora._NEWLINE_Melanomi naj\xc4\x8de\xc5\xa1\xc4\x87e nastaju iz made\xc5\xbea i displasti\xc4\x8dnih made\xc5\xbea, manjim dijelom iz nepromijenjene ko\xc5\xbee._NEWLINE_Tok bolesti zavisi od pojave i selekcije agresivnih tumorski stanica i obrambene sposobnosti organizma.\n_START_SECTION_\nLentiginozni melanom\n_START_PARAGRAPH_\nJavlja se na dijelovima tijela koji su izlo\xc5\xbeeni suncu. To je pre-invazivna, povr\xc5\xa1inska forma iz koje se kasnije mo\xc5\xbee razviti invazivni lentiginizni maligni melanom. Sre\xc4\x87e se kod starijih ljudi (naj\xc4\x8de\xc5\xa1\xc4\x87e u 8. i 9. desetlje\xc4\x87u)._NEWLINE_Promjene su u obliku mrlja na ko\xc5\xbei, veli\xc4\x8dine od nekoliko milimetara do nekoliko centimetara. Rub promjene je nepravilnog oblika, a boja tamnosme\xc4\x91a do crna. Tumor je u razini ko\xc5\xbee, ne mo\xc5\xbee se napipati._NEWLINE_Lentigo maligni melanom je kasnija, invazivana forma koja se mo\xc5\xbee napipati u obliku \xc4\x8dvori\xc4\x87a._NEWLINE_Epitel je atrofi\xc4\x8dan i u bazalnom sloju su prisutne vakuolizirane stanice, sa atipijom jezgara i patolo\xc5\xa1kom diobama (patolo\xc5\xa1ka mitoza)._NEWLINE_Terapija je odstranjivanje promjena - ekscizija. Kad to nije mogu\xc4\x87e zbog ra\xc5\xa1irenosti tumora i zdravstvenog stanja pacijenta, onda se mo\xc5\xbee lije\xc4\x8diti zra\xc4\x8denjem i kriokirurgijom.\n_START_SECTION_\nMelanom s povr\xc5\xa1inskim \xc5\xa1irenjem\n_START_PARAGRAPH_\nTo je naj\xc4\x8de\xc5\xa1\xc4\x87a varijanta melanoma u po\xc4\x8detnoj fazi. Naj\xc4\x8de\xc5\xa1\xc4\x87e se sre\xc4\x87e kod odraslih. Promjene su blago podignute, mogu se opipati, tamnosme\xc4\x91e do crne boje. Veli\xc4\x8dina im varira od nekoliko milimetara da nekoliko centimetara. Granica lezija je policiki\xc4\x8dnog oblika, nepravilna ali uglavnom o\xc5\xa1tra. Tumor napreduje brzo i prelazak u invazivni oblik (drugi stadij) stupa u roku od nekoliko mjeseci do nekoliko godina._NEWLINE_Tumorske stanice se uglavnom nalaze u grani\xc4\x8dnoj (junkcionoj) zoni izme\xc4\x91u epidermisa i dermisa, djelomi\xc4\x8dno iznad i ispod bazalne membrane, ali prisutna je i difuzna invazija epidermisa.\n_START_SECTION_\nNodularni melanom\n_START_PARAGRAPH_\nTo je najagresivnija varijanta melanoma. Tumor ne raste vodoravno, nego okomito - u dubinu, \xc5\xa1to brzo dovodi do invazije dubljih slojeva ko\xc5\xbee (u roku od nekoliko mjeseci). Prisutne su i brojne erozije ko\xc5\xbee i krvarenja.\n_START_SECTION_\nAkralni lentiginozni melanom\n_START_PARAGRAPH_\nAkre su periferni dijelovi tijela: \xc5\xa1ake, stopala, u\xc5\xa1i, nos, usne, vanjske genitalije._NEWLINE_Ovaj tumor sre\xc4\x87e prete\xc5\xbeno kod starijih osoba (preko 60 godina) i ima ne\xc5\xa1to lo\xc5\xa1iju prognozu od obi\xc4\x8dnog lentiginoznog melanoma. Zahva\xc4\x87a naj\xc4\x8de\xc5\xa1\xc4\x87e \xc5\xa1ake, stopala, prste, nokte. Promjene su u obliku policikli\xc4\x8dnih, sme\xc4\x91ih mrlja. Iz njih nastaju \xc4\x8dvori\xc4\x87i koji su \xc4\x8desto depigmentirani (gubitak boje).\n_START_SECTION_\nPosebni oblici melanoma\n_START_PARAGRAPH_\nDepigmentirani melanom_NEWLINE_Melanom s totalnom ili parcijalnom regresijom (povla\xc4\x8denjem). Povla\xc4\x8denje tumora nastaje usljed djelovanja imunolo\xc5\xa1kog sustava. Lezije su bijelo-plave boje, ispod nivoa ko\xc5\xbee, nepravilnih rubova._NEWLINE_Neurotropni malanom-invazija \xc5\xbeivaca.\n_START_SECTION_\nMetastaze\n_START_PARAGRAPH_\nMelanom metastazira uglavnom preko limfnih puteva - limfogeno._NEWLINE_Hematogeno (putem krvi) metastaziranje je mogu\xc4\x87e, ali rje\xc4\x91e._NEWLINE_Metastaze u limfnim \xc4\x8dvorovima su debele, nekoliko centimetara velike i mnogobrojne. \xc4\x8cesto su limfni \xc4\x8dvorovi me\xc4\x91usobno srasli._NEWLINE_Daleke metastaze nastaju hematogeno. Naj\xc4\x8de\xc5\xa1\xc4\x87e lokacije su: plu\xc4\x87a, ko\xc5\xbea, jetra, mozak, bubrezi, kosti._NEWLINE_Satelitske (popratne) metastaze su manje metastaze oko glavnog tumora na razdaljini oko 2 centimetra._NEWLINE_Prelazne metastaze su metastaze oko glavnog tumora na razdaljini ve\xc4\x87oj od 2 centimetra._NEWLINE_Potko\xc5\xbene metastaze su veliki potko\xc5\xbeni \xc4\x8dvorovi uslijed nagomilavanja tumorskih stanica._NEWLINE_Difuzne metastaze - cijelo telo je zahva\xc4\x87eno, sivosme\xc4\x91a obojenost ko\xc5\xbee.'